钦定古今图书集成/明伦汇编/宫闱典/第032卷 > 光武阴皇后
## 钦定古今图书集成/明伦汇编/宫闱典/第032卷 > 光武阴皇后

按《后汉书后纪》：“光烈阴皇后，讳丽华，南阳新野人。初，
光武适新野，闻后美，心悦之。后至长安，见执金吾车
骑甚盛，因叹曰：‘仕宦当作执金吾，娶妻当得隆丽华。
更始元年六月，遂纳后于宛当成里，时年十九。及光
武为司隶校尉，方西之洛阳令，后归新野。及邓奉起
兵，后兄识为之将，后随家属徙淯阳，止于奉舍。光武’”
即位，令侍中傅俊迎后与胡阳、宁平主诸宫人俱到
洛阳，以后为贵人。帝以后雅性宽仁，欲崇以尊位，后
固辞。以郭氏有子，终不肯当，故遂立郭皇后。建武四
年，从征彭宠，生显宗于元氏。九年，有盗劫杀后母邓
氏及弟䜣。帝甚伤之，乃诏大司空曰：“吾微贱之时，娶
于阴氏，因将兵征伐，遂各别离。幸得安全，俱脱虎口。
以贵人有母仪之美，宜立为后，而固辞弗敢，当列于
媵妾。朕嘉其义让，许封诸弟。未及爵士，而遭患逢祸，
母子同命，愍伤于怀。《小雅》曰：‘将恐将惧，惟予与汝；将
安将乐，汝转弃予。风人之戒，可丕慎乎！其追爵’。”谥贵
人父陆为宣恩哀侯，弟䜣为宣义恭侯，以弟就嗣哀
侯后。及尸柩在堂，使“大中大夫拜授印绶，如在国列
侯礼。魂而有灵，嘉其宠荣。”十七年，废皇后郭氏而立
贵人，制诏三公曰：“皇后怀执怨怼，数违教令，不能抚循它子，训长异室，宫闱之内，若见鹰鹯。既无《关雎》之
德，而有吕、霍之风，岂可托以幼孤，恭承明祀。今遣大
司徒涉、宗正吉持节，其上皇后玺绶。阴贵人乡里良
家，归自微贱。自我不见，于今三年。宜奉宗庙，为天下
母。主者详案旧典，时上尊号。异常之事，非国休福，不
得上寿称庆。”后在位恭俭，少嗜玩，不喜笑谑，性仁孝，
多矜慈。七岁失父，虽已数十年，言及未尝不流涕，帝
见常叹息。显宗即位，尊后为皇太后。永平三年冬，帝
从太后幸章陵，置酒旧宅，会阴、邓故人诸“家子孙，并
受赏赐。”七年，崩，在位二十四年，年六十，合葬原陵。明
帝性孝爱，追慕无已。十七年正月，当谒原陵，夜梦先
帝太后如平生欢。既寤，悲不能寐。即案历，明旦日吉，
遂率百官及故客上陵。其日降甘露于陵树，帝令百
官采取以荐。会毕，帝从席前伏御床，视太后镜奁中
物，感动悲涕，令易脂泽装具。左右皆泣，莫能仰视焉。